Publication: Magyar Közlöny
Issue: MK-2009-173 (Year: 2009, Number: 173)
Era: 2004-2010
Section: kötelezettségének sajátosságairól szóló 250/2000. (XII. 24.) Korm. rendelet 7. számú melléklete V. fejezetének
Paragraph Index: 750

5. A fizetési mérleg statisztikai (R jelû) adatszolgáltatásokban használt fogalmak 1. A könyv szerinti értéket korrigáló tételek (ingatlan): a terv szerinti értékcsökkenés tárgyévi összege, továbbá a terven felüli értékcsökkenésként, terven felüli értékcsökkenés visszaírásaként, illetve az értékhelyesbítésként a tárgyévben elszámolt összegek (elõjelhelyesen), és az értéknövelõ beruházás (felújítás). 2. A szerzett, illetve átruházott külföldi ingatlan értéke: az adatszolgáltató által megszerzett, illetve átruházott külföldi ingatlan szerzõdés szerinti értéke, amely összeget az adatszolgáltató könyvvezetésének devizanemében kell megadni. 3. Adósság elengedés: a hitelezõ és az adós közti megállapodás, amely alapján az adós fizetésképtelenné válása miatt a hitelezõ eltekint a fennálló adósság egy részének vagy egészének törlesztésétõl 4. Államilag garantált hitel: államilag garantált hitel akkor keletkezik, ha az állam (Pénzügyminisztérium) az adós által nem rezidenstõl felvett hitel adósságszolgálatára (tõketörlesztés és/vagy kamatfizetés) kezességet vállal. 5. Állományváltozást eredményezõ tranzakciók (ingatlan): a tárgyév tranzakciói (adásvétel, csere, apportba vétel, apportba való átadás, térítés nélküli átvétel, átadás stb.) által elõidézett állományváltozások ingatlanonként összesített összege. 6. Az érintett rezidens vállalkozás megnevezése és törzsszáma: annak a rezidens vállalkozásnak a neve és törzsszáma,amelyben lévõ részesedést az adatszolgáltató nem rezidens féltõl megszerzett, vagy nem rezidens fél részére átruházott. 7. Egyéb nem rezidens vállalatcsoporttag: az adatszolgáltatóval azonos vállalatcsoporthoz tartozó, de az adatszolgáltatóval közvetlen részesedési viszonyban nem álló gazdasági szereplõ. (Azaz a vállalatcsoport mindazon tagjai, akik nem minõsülnek közvetlen tõkebefektetõnek vagy tõkebefektetésnek). A vállalatcsoport azon vállalatok összessége, amelyek közvetlen vagy közvetett módon ugyanazon (végsõ) befektetõ tulajdonában, illetve ellenõrzése alatt állnak. 8. Egyéb változások (a derivatíva adatszolgáltatásokat kivéve): minden, a követelések és tartozások állományában a tranzakciókon kívül bekövetkezett változás. Az egyéb változás okai lehetnek: követelés leírás, követelés elengedés, átsorolás, hibás jelentés, követelés megvásárlás és értékesítés esetén a névérték és a forgalmi (piaci) érték közti árkülönbözet, adósság elengedés, ár- és árfolyam miatti átértékelõdés. 9. Egyéb változások – kamatok: minden, az idõarányosan járó és fizetendõ kamatok állományában a tranzakciókon kívül bekövetkezett változás (pl: kamatkövetelések leírása, kamattartozások elengedése). A kamattõkésítés nem tartozik ide.

Source: https://magyarkozlony.hu/hivatalos-lapok/def628cb8e3338bfccaa8e6652aba813ec6781cc/dokumentumok/673ad2e2a54ecb6336ac6a8180d7859c7eac9973/letoltes